Napokon je sve dogovoreno, Andrej Kramarić ove će zime napustiti Rijeku i preseliti u novu sredinu. Prema posljednjim informacijama koje stižu s Kantride, postignut je dogovor između Rijeke i Chelseaja i Kramarić bi uskoro trebao krenuti prema Londonu.

No, Jose Mourinho neće ga odmah gurnuti u vatru i pridružiti prvotimcima, nego će ga poslati na posudbu. A i to je zanimljivo, Kramarić će do kraja sezone igrati za Leicester City, klub koji je za njega bio zainteresiran i koji je nudio više od deset milijuna eura.

Ugovor još uvijek nije potpisan, ali sve je dogovoreno i kroz nekoliko dana sve bi trebalo biti i službeno gotovo.

Kramarić je ove sezone postigao 21 pogodak u prvenstvu, a nedavno ga je Uefa proglasila zvijezdom 2014. godine.

>>Andrej Kramarić riskira da nikad ne zaigra za Chelsea